Riitta-Liisa Lassila

Ura 

Lassila on osallistunut aikuisten arvokilpailuihin Salt Lake Cityn olympialaisista 2002 lähtien. Olympiatasolla hänen paras henkilökohtainen saavutuksensa on kuudes sija Vancouverin 10 kilometrin vapaan hiihtotavan kilpailussa. Yhdistelmäkilpailussa hän on ollut kolmastoista Torinossa 2006 ja viidestoista Vancouverissa 2010. MM-kisoissa hän on sijoittunut Oberstdorfissa 2005 yhdistelmäkilpailussa kahdeksanneksi ja 10 kilometrin vapaan tyylin kilpailussa kahdenneksitoista. Sapporossa Lassila oli yhdistelmäkilpailussa viides ja 10 kilometrillä (v) seitsemäs, Liberecissä 2009 30 kilometrillä kuudes ja sprintissä neljästoista sekä Oslossa 2011 yhdistelmäkilpailussa neljästoista ja 30 kilometrillä viidestoista. Val di Fiemmen MM-kilpailuissa 2013 hän oli 10 kilometrillä kahdeksas. Falunin MM-kilpailuissa 2015 hän sijoittui 15 kilometrin yhdistelmäkilpailussa kahdeksanneksi. Oberstdorfin MM-kilpailuissa 2021 hän saavutti pronssia viestissä ja oli 10 kilometrin vapaan hiihtotavan kilpailussa kymmenes. Viestipronssillaan hänestä tuli hiihtolajien vanhin MM-mitalisti kautta aikain: 42 vuotta, 9 kuukautta ja 29 päivää.

Maailmancupissa Lassila on sijoittunut 15 kilometrin vapaan tyylin yhteislähtökilpailuissa kolme kertaa kärkikolmikkoon: hän oli toinen La Clusaz'ssa Ranskassa 16. joulukuuta 2006, voitti Venäjän Rybinskissä 20. tammikuuta 2007 sekä oli samalla paikkakunnalla kolmas joulukuussa 2007. Kevättalvella 2007 Lassila oli Lahdessa vapaan sprintissä toinen ottaen kaksoisvoiton Virpi Kuitusen kanssa. Maaliskuussa 2008 hän sijoittui kolmanneksi Bormiossa vapaan hiihtotavan 2,5 kilometrin kilpailussa. Tammikuussa 2015 hän oli toinen Rybinskin yhdistelmäkilpailussa. Maailmancupin finaalitapahtumassa Falunissa 2009 hän voitti 10 kilometrin yhdistelmäkilpailun. Lassila on lisäksi kuulunut maailmancup-viestin voittaneeseen Suomen joukkueeseen Falunissa maaliskuussa 2005, Lago di Teserossa tammikuussa 2006 ja La Clusaz'ssa joulukuussa 2008. Maailmancupin kokonaispisteissä hän sijoittui kuudenneksi kaudella 2006–2007. Kaudella 2009–2010 hän oli kokonaiscupissa seitsemäs ja normaalimatkojen cupissa viides.

Lassila on voittanut henkilökohtaisen Suomen mestaruuden Jämillä 10 kilometrillä (v) ja Vuokatissa 30 km (v) vuonna 2005, Kotkassa 5 km (v) 2006, Pyhäjärvellä 10 km (v) ja 30 km (v) 2007, Vantaalla yhdistelmäkilpailussa ja Rukalla 5 km (v) 2008, Jämillä yhdistelmäkilpailussa ja Kontiolahdella 30 kilometrillä (v)Roponen ei jättänyt muille jossiteltavaa Yle 29.3.2009 2009, Keuruulla 5 km (v) ja yhdistelmäkilpailussa 2009, Keuruulla 2012 takaa-ajossa, Jämillä 10 km (v) 2015, Vantaalla 10 km (v) 2018, Pyhäjärvellä 10 km (v) 2021 ja viimeisin SM-kulta tuli Ristijärvellä, kun Lassila voitti 30 km:n vapaan tyylin kilpailun 42-vuotiaana. Viestimestaruuden hän on voittanut Mikkelissä 2002 ja Vantaalla 2008 sekä sprinttiviestin Aino-Kaisa Saarisen kanssa Keuruulla 2007 ja Ruut Sariolan kanssa samalla paikkakunnalla 2012. Tätä nykyä hänellä on 16 henkilökohtaista Suomen mestaruutta ja yhteensä kaikki kilpailut mukaan lukien 21 Suomen mestaruutta. Kaikki kilpailut mukaan lukien hänen edellään mitalitilastossa ovat vain Marja-Liisa ja Harri Kirvesniemi, Mika Myllylä ja Sami Jauhojärvi.

Lassila edusti ProSki Oulua.Seuramuutot kaudelle 2023-2024 (pdf) Suomen Hiihtoliitto. Viitattu 29.6.2023. Hänen kasvattajaseuransa on Haukiputaan Veikot, ja hän on edustanut myös Joutsan Pommia, Oulun Hiihtoseuraa ja Visa Ski Team Kemiä (ent. Karihaaran Visa).

Huhtikuussa 2022 Lassila ilmoitti lopettavansa kansainvälisen hiihtouransa.

Lassila oli mukana Selviytyjät Suomi -ohjelman kahdeksannella tuotantokaudella, joka näytettiin Nelosella syksyllä 2023. 

 Perhe 

Lassila avioitui vuonna 2006 valmentajansa Toni Roposen kanssa, mutta Toni haki avioeroa keväällä 2025. Heillä on vuonna 2004 syntynyt tytärLempi leiskuu Sotshin laduilla ja kaukalossa – he ovat pariskuntia , joka on myös kilpahiihtäjä. He asuvat Haukiputaalla.Hiihtouransa päättäneen Riitta-Liisa Roposen arki ei pyöri enää täysin urheilun ympärillä Valmennussuhde jatkuu erosta huolimatta.

 Kirjallisuutta 

Lassilasta ilmestyi lokakuussa 2017 Taru Schoderuksen kirjoittama, Fitran kustantama 224-sivuinen Äitinä huipulla – Riitta-Liisa Roposen tarina -niminen kirja.

 Huomautukset 

 Lähteet 

 Aiheesta muualla 


 Ylen Elävä arkisto: Kultasprintteri Riitta-Liisa Roponen
 Riitta-Liisa Roponen Suomen Hiihtoliiton tietokannassa

Luokka:Suomalaiset maastohiihtäjät
Luokka:Suomalaiset olympiamitalistit
Luokka:Vuonna 1978 syntyneet
Luokka:Elävät henkilöt